Heřmanův Městec

La urbo Heřmanův Městec troviĝas en Ĉeĥio, regiono Pardubice, distrikto Chrudim, proksimume 10 kilometrojn okcidente de la distrikta urbo Chrudim, 24 kilometrojn oriente de Čáslav kaj 15 kilometrojn sude de Pardubice. Vivas ĉi tie  (). En la urbo estas galerio Cyrany fieranta per valoraj bildoj. Proksime situas kampadejo Konopáč kun banlago.

 Partoj de la urbo 
Al la urbo apartenas urbopartoj:
Heřmanův Městec
 Chotěnice
 Konopáč
 Radlín

 Historio 
La urbo estis verŝajne fondita fare de Heřman el Mrdice. La unua mencio pri la urbeto el jaro 1325 koncernas dividon de havaĵo de tiu nobelo. En la mezo de la 16-a jarcento ĉi tie gesenjoroj el Ronovec konstruigis fortikaĵon. De la jaro 1591 posedis la urbon Žerotín-oj, poste Berk-oj el Dubá, en la jaroj 1661 – 1797 ĝi estis en havaĵo de Špork-oj kaj de la jaro 1828 de nobelfamilio Kinski.

 Loĝantaro 

 Memorindaĵoj 
 La kastelo Heřmanův Městec 
ekestis per rekonstruo de origina fortikaĵo. Renovigita ĝi estis post brulego en la jaro 1740 kaj en nuntempan formon ĝi estis rekonstruita fare de Jan Václav (Johano Venceslao) Špork en la jaro 1784. Sinsekve estis poste alkonstruitaj kapelo, turo kaj vintra ĝardeno. Nun estas la kastelo kvar-ala, duetaĝa; en la centro ĝi havas kvadratan korton kaj malantaŭ la kastelo estas vasta naturforma parko. Al la kastelo apartenis ankaŭ granda objekto nomata Medov, situanta ĉe urboplaco trans la ŝoseo.

 Preĝejo de Sankta Bartolomeo sur la Placo "Míru" 
estas baroka kaj estis konstruita post brulego de la urbo samtempe kun la kastelo en la jaroj 1756 – 1761 fare de majstro F. Jedlička. La preĝejo estas ununava kun iluzia arkitekturo, ekipaĵo estas el la 2-a duono de la 18-a jarcento kaj estas el sfero de laborejo de fratoj Pacák.

 Barokaj kaj empiraj domoj 
Sur oblonga ĉefa placo "Míru" (esp. "de la Paco") situas barokaj domoj el la dua duono de la 18-a jarcento, konstruitaj same de la konstruisto Jedlička, kaj empiraj domoj el la unua duono de la 19-a jarcento.

 Tombeja preĝejo de Anunciacio 
origine renesanca el la 16-a jarcento estis modifita baroke kaj renovigita en la jaro 1928. Sur la ĉefa altaro estas bildo de Anunciacio. La flankan altaron de Sankta Antonio ornamas origina bildo de la sanktulo kaj tabula epitafo kun Resurekto de Kristo. Apud la preĝejo situas sur kvadrata masonita fundamento sonorilturo kun ligna dua etaĝo. Ĝi devenas el la jaro 1711.

 Kapelo de Sankta Georgo 
ĉe kruciĝo de la stratoj Tylova kaj Čáslavská proksime de la stacidomo devenas el la jaro 1680. Ĝi havas duetaĝan fasadon fragmentitan per cipoj (duonkolonoj).

 Juda tombejo 
origine el la 16-a jarcento estis kelkfoje ampleksigita.

 Statuo de Sankta Johano de Nepomuko 
kun anĝeletoj, estas datita de 1729.

 Statuo de Sankta Venceslao 
kun voluta piedestalo sur urboplaco antaŭ la kastelo estas el la jaro 1723.

250px|eta|dekstra|Sinagogo en Heřmanův Městec, plafono

 Statuo de Sankta Laŭrenco 
estas datita 1729. Ĝia aŭtoro apartenis al Braŭna skolo.

 Akvujo sur placo de Masaryk 
estas baroka, poligona.

 La Sinagogo 
devenas el la 18-a jarcento. En la jaro 1890 ĝi estis rekonstruita en novromana stilo. En apuda estinta juda lernejo troviĝas grandsignifa arta galerio Cyrany.

 Literaturo 
 Muchka I. – Petříček V. – Neubert L.: Východní Čechy. Eldonis Panorama eldonejo en Prago en j. 1990.
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Eksteraj ligiloj 

 Paĝaro de mikroregiono Heřmanoměstecko  
 Galerio de bildetoj
 Paĝaro de biciklovojo  
 virtual show


Kategorio:Municipoj en distrikto Chrudim
Kategorio:Urboj en distrikto Chrudim
Kategorio:Urboj en Bohemio
Kategorio:Setlejoj nomitaj laŭ personoj
Kategorio:Setlejoj en Svitava montetaro
Kategorio:Setlejoj en Fera montaro